Kvantunas armija

Kvantunas armija (, Kantō-gun) bija viena no Japānas Impērijas armijas galvenajām vienībām 20. gadsimta sākumā un vidū. Tā bija ne tikai militāra, bet arī politiskais spēks, kas bieži vien ietekmēja valdības lēmumus attiecībā uz karadarbību un valsts paplašināšanos.

Tā tika izveidota 1906. gadā, lai aizsargātu Iznomāto Kvantuņas teritoriju un Dienvidmandžūrijas dzelzceļa zonu pēc Krievu—japāņu kara (1904—1905). Tā strauji paplašinājās un kļuva par svarīgu Japānas Impērijas armijas daļu. Armijai bija būtiska loma Japānas Impērijai paplašinoties Āzijā, īpaši Mandžūrijā, kur 1932. gadā tika izveidota satelītvalsts Mandžukuo. Pēc Mandžūrijas okupācijas 1931. gadā Kvantunas armija īstenoja stingru kontroles politiku, kas ietvēra civiliedzīvotāju terorizēšanu, masveida slepkavības, piespiedu pārvietošanu un kultūras asimilāciju. Kvantunas armija bija pazīstama ar nežēlīgām represijām pret ķīniešiem un citiem iedzīvotājiem, kas pretojās okupācijai.

Kvantunas armija kļuva bēdīgi slavena ar savu necilvēcīgo rīcību, tostarp bēdīgi slaveno 731. vienību, kas veica bioloģiskos eksperimentus ar ieslodzītajiem. Vienība tika izveidota, lai izstrādātu un pārbaudītu bioloģiskos ieročus un izpētītu epidēmiju izplatību. Galvenais mērķis bija veicināt Japānas Impērijas kaujasspēju uzlabošanu, izmantojot bioloģiskos ieročus. Pētījumi ietvēra arī eksperimentus ar etniskajām grupām, lai izprastu ģenētisko atšķirību ietekmi uz slimību izplatību.

Otrā pasaules kara beigās Padomju Savienība uzsāka Mandžūrijas operāciju, kurā sakāva Kvantunas armiju un panāca Japānas kapitulācijas (Japānas kapitulācijas akts). Pēc kara armijas virsniekus un 731. vienības dalībniekus tiesāja par kara noziegumiem Tokijas tribunālā.

 Komandējošais sastāvs 

 Kvantunas armija 

 Komandieri 
  Vārds  No  Līdz1-Ģenerālis Tačibana Koičiro 1919 1921. gada 6. janvāris2 Ģenerālis Misao Kavai 1921. gada 6. janvāris  1922. gada 10. maijs3 Ģenerālis Šinobu Ono 1922. gada 10. maijs  1923. gada 10. oktobris4 Ģenerālis Jošinori Širakava 1923. gada 10. oktobris 1926. gada 28. jūlijs5 Feldmaršals Barons Nobujoši Muto  1926. gada 28. jūlijs  1927. gada 26. augusts6 Ģenerālis Čotaro Muraoka 1927. gada 26. augusts  1929. gada 1. jūlijs7 Ģenerālis Eitaro Hata 1929. gada 1. jūlijs 1930. gada 31. maijs8 Ģenerālis Takaši Hišikari 1930. gada 3. jūnijs 1931. gada 1. augusts9 Ģenerālis Šigeru Hondžo 1931. gada 1. augusts 1932. gada 8. augusts10 Feldmaršals Barons Nobujoši Muto  1932. gada 8. augusts  1933. gada 27. jūlijs11 Ģenerālis Takaši Hišikari 1933. gada 29. jūlijs 1934. gada 10. decembris12 Ģenerālis Džiro Minami  1934. gada 10. decembris  1936. gada 6. marts13 Ģenerālis Kenkiči Ueda  1936. gada 6. marts  1939. gada 7. septembris14 Ģenerālis Jošidžiro Umezu  1939. gada 7. septembris  1944. gada 18. jūlijs14 Ģenerālis Otozo Jamada  1944. gada 18. jūlijs  1945. gada 11. augusts

 Ārējās saites 

Kategorija:Japānas vēsture
Kategorija:Otrais pasaules karš
Kategorija:Militārisms Japānā